|  |  |
| --- | --- |
| Grundejerforeningen landsbyen II Referat af Bestyrelsesmøde | |
| Dato: | Torsdag d. 19. januar 2023 |
| Klokken: | 20:00 |
| Referent: | Kasper Bøgh Larsen (KV 2) |
| Tilstedeværende: | Henrik Wolke (KV 7), Malin Lundø Brun (KV 24), Kasper Bøgh Larsen (KV 2) og Mathias Bjarke Dannevang (KV 19) |
| Afbud: | Gitte Wiinberg (KV 13) |

# Referat

Henrik bød velkommen til bestyrelsesmødet.

1. Godkendelse af dagsorden  
   Dagsordenen blev godkendt.
2. Godkendelse af referat fra seneste bestyrelsesmøde  
   Referatet af seneste bestyrelsesmøde blev godkendt.
3. Status på økonomien ved Kasper  
   Kasper gav status på økonomien for 2022. Regnskabet manglede stadigvæk at blive udarbejdet, men der forventes et mindre overskud for 2022. Siden det sidste bestyrelsesmøde, har Kasper også haft kontakt med Nordea i forhold til foreningens betaling af FIK-gebyrer, og det er blevet aftalt med Nordea at gebyret fjernes fra 2023.

Mathias foreslog at foreningen kunne overveje at anvende et gratis online bogføringssystem, som kan klare bogføringen og også stille regnskabet op automatisk. Kasper ville kigge nærmere på det.

Bilag til regnskabet blev også diskuteret på bestyrelsesmødet, især i forhold til behovet for kvitteringer for alle udlæg. Der var enighed i bestyrelsen om at såfremt der var kvitteringer på udlæg, så anvendes disse som bilag, men at der for mindre udlæg (under 250 kr.) ikke nødvendigvis behøves kvitteringer. I stedet for kvitteringen laves et bilag fra personen som har haft udlægget.

1. Møder med GF Kelleris Vang og Landsbyen 1 (Højen)  
   Der har ikke været afholdt møde med de øvrige grundejerforeninger siden det sidste bestyrelsesmøde. Det næste møde forventes afholdt i 1. kvartal 2023.
2. Legepladsudvalget  
   Mathias orienterede om arbejdet med legepladsudvalget. Udvalget holdt senest møde i december, men der var desværre ikke fuld deltagelse, da der manglede repræsentanter fra den ene grundejerforening. Der er derfor aftalt et opfølgende møde i løbet af 1. kvartal 2023.  
     
   Bestyrelsen drøftede emnet og behovet for at få udarbejdet en juridisk kontrakt imellem grundejerforeningerne, som beskriver vedligeholdelsespligten, fordelingen af løbende udgifter, og hvordan udgifterne til opførelsen skal afholdes og fordeles.   
   Kontrakten skal udarbejdes af en advokat, og bestyrelsen var enig i at denne udgift skulle tages med i det samlede budget for legepladserne.  
   Malin vil undersøge hvilket omkostningsniveau foreningen bør forvente for advokat arbejdet.
3. Vedligeholdelsespligten af fællesarealet matr.5s. Svar foreligger fra Helsingør  
   Henrik havde rundsendt svar fra Helsingør Kommunes juridiske afdeling på vedligeholdelsespligten af fællesarealet matr. 5s. I henhold til svaret, så mener Helsingør Kommunes juridiske afdeling at lokalplanen pålægger foreningen vedligeholdelsespligten, uanset det juridiske ejerskab.  
   Dette førte til en længere diskussion, om det kan være rigtigt at en forening kan have vedligeholdelsespligten for et fællesareal som foreningen ikke ejer.   
     
   Bestyrelsen blev enige om, at det er vigtigt at få spørgsmålet afklaret, og det blev derfor aftalt at Malin vil tage fat i Helsingør Kommunes juridiske afdeling.
4. Orientering angående oprensning af søerne.  
   Henrik orienterede om Forsyning Helsingørs planer med at få oprenset søerne. Forsyning Helsingør har ændret deres planer, så nu er det kun den store sø (mellem grundejerforeningen og Hovgårdsparken) som er på deres foreslåede budget for 2023/24. Ifølge Forsyningen er der to søer i Helsingør kommune, som der indgår i planerne for 2023/24, men der er muligvis kun budget til oprensning af en sø. Derfor er det ikke sikkert, at det bliver ”vores” sø som bliver oprenset i år.  
   Foreningen afventer yderligere information fra Forsyning Helsingør.
5. Fastlægge dato for generalforsamling i maj.  
   Bestyrelsen diskuterede dato for generalforsamlingen og det blev aftalt at Henrik skulle tage fat i Espergærde Gymnasium og se hvilke datoer som lokalet er ledigt.   
     
   *Det er efterfølgende blevet besluttet at afholde generalforsamlingen tirsdag d. 9. maj kl. 20:00.*
6. Udkast til vedtægtsændringer  
   Henrik havde på forhånd rundsendt udkast til vedtægtsændringer og disse var også blevet diskuteret på seneste bestyrelsesmøde.  
     
   Henrik foreslog at bestyrelsen også kiggede på vedtægten for suppleanter. Der var ikke enighed i bestyrelsen om forslaget, så det blev besluttet på bestyrelsesmødet, at Henrik vil tage fat i Parcelhusejernes landsforening for at få input fra dem.  
     
   Bestyrelsen diskuterede også §7, og det blev besluttet at foreslå en ændring af paragraffen fra ”… 3 eller 5…” til ”… 3 **til** 5…”, således at bestyrelsen i fremtiden kan bestå af 3 til 5 medlemmer, og ikke kun 3 eller 5 medlemmer.  
     
   De øvrige forslag til vedtægtsændringer blev godkendt af bestyrelsen.
7. Brev fra et medlem angående placering af sten på græsarealer.  
   Et medlem havde skrevet et brev til bestyrelsen angående placering af sten på græsarealer ved den ene parkeringsplads. Disse sten kan potentielt rammes af køretøjer såfremt man kører ind over græsarealerne i forbindelse med parkering.  
     
   Bestyrelsen drøftede emnet og blev enige om at tage fat i medlemmet for at forstå bekymringen bedre. Emnet vil blive diskuteret igen på næste bestyrelsesmøde.
8. Eventuelt  
   På den seneste generalforsamling blev vejbumpene diskuteret, og bestyrelsen har snakket med GF Kelleris Vang omkring disse. Umiddelbart er de ikke interesseret i at ændre på vejbumpene. Bestyrelsen blev enige om at diskutere dette emne yderligere på næste bestyrelsesmøde.  
     
   Bestyrelsen diskuterede også behovet for en havedag i foråret 2023. Det blev aftalt at afholde havedag søndag d. 23. april 2023.

Der blev ikke diskuteret yderligere punkter under eventuelt.